Christian Adolf Ludwig Dingelstädt

Christian Adolf Ludwig Dingelstädt (28. august 1741 Gartow – 25. detsember 1790/5. jaanuar 1791 Riia) oli Eesti ja Läti vaimulik.

Ta sündis Gartowis (praeguse haldusjaotuse järgi Lüchow-Dannenbergi kreisis Alam-Saksi liidumaal). Ta käis koolis Uelzenis (Uelzeni kreisis Alam-Saksi liidumaal) ja Lüneburgis. Usuteadust õppis Helmstedti ülikoolis (immatrikuleeriti 22. aprillil 1762). Aastal 1763 töötas ta koduõpetajana Tallinnas.

Aastatel 1765–1774 oli ta Kuressaare Laurentiuse koguduse abiõpetaja ja ühtlasi kooli rektor. Aastatel 1774–1776 oli ta abiõpetaja ja 1776–1790 ülemõpetaja Riia Jakobi koguduses. Lisaks oli ta aastatel 1777–1779 Liivimaa kindralsuperintendendi kohusetäitja.

Isiklikku 
Tema poeg Christian Friedrich Dingelstädt oli Kuressaare Laurentiuse koguduse abiõpetaja, Anseküla ja Pärnu Eliisabeti koguduse õpetaja, teine poeg Johann Ernst Dingelstädt oli Valmiera Siimona ja Juuda koguduse abiõpetaja ja Dole koguduse õpetaja.

Viited 

Kuressaare Laurentiuse koguduse vaimulikud
Saaremaa vaimulikud
Liivimaa vaimulikud
Läti vaimulikud
Sündinud 1741
Surnud 1791